Izjava đakovačko-osječkog nadbiskupa Marina Srakića povodom oslobađajuće presude generalima
Oslobađajuća presuda našim hrvatskim generalima Anti Gotovini i Mladenu Markaču jedina je pravedna presuda koju je Haški sud mogao i morao izreći u ovom slučaju. Svaka druga presuda bila bi teška i nepopravljiva nepravda, kako prema generalima, tako prema braniteljima i cijelom hrvatskom narodu, koji je u ovom slučaju pokazao svu svoju jedinstvenost.

Zahvaljujemo Bogu što je uslišao naše molitve, a kao što smo vidjeli, cijeli je narod bio u molitvi. Radujem se s generalima i njihovim obiteljima, radujem se s cijelim narodom, a čestitam onima koji su na bilo koji način pripomogli da istina izađe na vidjelo i da pobjedi pravda. Za dva dana obilježit ćemo Dan Vukovara - ove će godine imati slavljeničko značenje jer ćemo slaviti slobodu, kako naših generala, tako cijeloga naroda. Slavit ćemo istinu o tome kako je naš narod htio živjeti u svojoj državi, u svojoj domovini, u zajednici svih europskih i svjetskih naroda.

21. stoljeće
Povijest